ਰਾਚੇਲ ਵਿਲੀਅਮਜ਼ (ਫੁੱਟਬਾਲਰ)
ਰੇਚਲ ਲੁਈਸ ਵਿਲੀਅਮਜ਼ (ਜਨਮ 10 ਜਨਵਰੀ 1988) ਇੱਕ ਅੰਗਰੇਜ਼ੀ ਪੇਸ਼ੇਵਰ ਫੁੱਟਬਾਲਰ ਹੈ। ਜੋ ਕਿ ਇੰਗਲਿਸ਼ ਵੂਮੈਨ ਸੁਪਰ ਲੀਗ ਦੇ ਕੱਲਬ ਮਾਨਚੈਸਟਰ ਯੂਨਾਈਟਿਡ ਲਈ ਇੱਕ ਫਾਰਵਰਡ ਵਜੋਂ ਖੇਡਦੀ ਹੈ। ਮਈ 2017 ਵਿੱਚ ਬਰਮਿੰਘਮ ਸਿਟੀ ਵਿੱਚ ਦੁਬਾਰਾ ਸ਼ਾਮਲ ਹੋਣ ਤੋਂ ਪਹਿਲਾਂ, ਵਿਲੀਅਮਜ਼ ਨੇ ਨੌਟਸ ਕਾਉਂਟੀ ਲੇਡੀਜ਼ ਵਿੱਚ 2 ਸਾਲ, ਚੇਲਸੀ ਲੇਡੀਜ਼ ਵਿੱਚ ਇੱਕ ਸਾਲ ਅਤੇ ਬਰਮਿੰਘਮ ਸਿਟੀ ਵਿੱਚ ਆਪਣੇ ਪਹਿਲੇ ਕਾਲ ਵਿੱਚ ਤਿੰਨ ਸਾਲ ਬਿਤਾਏ, ਜਿੱਥੇ ਉਸਨੂੰ ਇੱਕ ਹਮਲਾਵਰ ਮਿਡਫੀਲਡਰ ਤੋਂ ਸਟ੍ਰਾਈਕਰ ਵਿੱਚ ਬਦਲ ਦਿੱਤਾ ਗਿਆ। ਵਿਲੀਅਮਜ਼ ਨੇ ਜੁਲਾਈ 2009 ਵਿੱਚ ਆਪਣੀ ਸੀਨੀਅਰ ਇੰਗਲੈਂਡ ਦੀ ਸ਼ੁਰੂਆਤ ਕੀਤੀ ਸੀ ਪਰ ਉਸਨੂੰ ਆਪਣੇ ਅਗਲੇ ਮੈਚ ਲਈ ਦੋ ਸਾਲ ਦਾ ਲੰਮਾ ਇੰਤਜ਼ਾਰ ਕਰਨਾ ਪਿਆ ਅਤੇ ਉਹ ਮਹਿਲਾ ਯੂਰੋ 2009 ਅਤੇ 2011 ਮਹਿਲਾ ਵਿਸ਼ਵ ਕੱਪ ਲਈ ਚੋਣ ਤੋਂ ਖੁੰਝ ਗਈ। ਉਸਨੂੰ 2012 ਲੰਡਨ ਓਲੰਪਿਕ ਲਈ ਗ੍ਰੇਟ ਬ੍ਰਿਟੇਨ ਦੀ ਟੀਮ ਵਿੱਚ ਚੁਣਿਆ ਗਿਆ ਸੀ।